OzLabs/hebrew-wiki-articles huggingface dataset:
הפינאלי

הפינאלי הוא סינגל שהוקלט על ידי הצמד המוזיקלי הישראלי סאבלימינל והצל בהשתתפות השחקנית הישראלית אלונה טל. השיר יצא לאור ב-2002, כסינגל באלבומם של סאבלימינל והצל, "האור והצל", על ידי חברות התקליטים משפחת תאקט והליקון.

== רקע וכתיבה ==
מילות השיר נכתבו על ידי סאבלימינל והצל, בעוד סאבלימינל, אורי שוחט ורן הרוש הלחינו ועיבדו את השיר. השיר מורכב משלושה בתים, כאשר שניים מתוכם מבוצעים על ידי סאבלימינל ואחד על ידי הצל.<ref></ref> פזמון השיר מבוצע על ידי השחקנית אלונה טל. השיר הוא שיר היפ הופ קצבי אשר משלב בתוכו את סגנון הפופ. את השיר מלווים צלילי מחיאת כפיים המוזכרים גם במילות השיר.<ref></ref>

השיר כולל סימפולים מתוך שני שירים אשר נכללו באלבומם של משפחת תאקט, "ישראלים עצבניים אחד אחד"; "לא לבד" בביצועו של הזמר צ'ולו בשיתוף סאבלימינל ו"לא מפסיקים" בביצועו של סאבלימינל.

השיר נכלל גם באלבום הלהיטים של סאבלימינל, "היצירה שלי".

בשנת 2014 הוציא סאבלימינל סינגל המשך לשיר בשם "הפינאלי 2".

== הצלחה ==
יחד עם "ילד רחוב", השיר היה לאחד מהלהיטים הגדולים ביותר של סאבלימינל והצל ומתוך אלבום הפלטינה הכפולה "האור והצל" בפרט.

השיר הגיע למקום ה-33 במצעד השנתי של גלגלצ.<ref></ref>

נכון למאי 2020, מונה הצפיות של הקליפ באתר יוטיוב עומד על כמיליון, ומונה ההשמעות של השיר ברשת הזרמת המדיה ספוטיפיי עומד על כ-400 אלף.<ref></ref>

== רשימת רצועות ==

== מיקומי שיא ==

== הערות שוליים ==

קטגוריה:שירי סאבלימינל והצל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
קטגוריה:סינגלים בהוצאת הליקון
קטגוריה:סינגלים בהוצאת משפחת תאקט
דוברוילוזאורוס

דוברוילוזאורוס (שם מדעי: Dubreuillosaurus) הוא סוג דינוזאור טורף ממשפחת המגלוזאוריים, שחי באירופה לאורך היורה התיכון לפני 168 עד 166 מיליון שנה מזמננו.
== גילוי ==
הדוברוילוזאורוס התגלה בממצאים בנורמנדי, צפון צרפת במהלך 1994, בידי אנדרה דוברויל (André Dubreuil), במספר ממצאים שכללו עשרות עצמות שבורות שהשתייכו לפרט אחד או שניים. הממצאים המעטים שלו נאספו והועברו למוזיאון הלאומי להיסטוריה של הטבע בצרפת. מאובניו נבדקו ונחשבו לממצאי פואקילופלירודון. עם זאת ב-2002 החוקר רומן אליין הציע לבדוק את מבנה העצמות, וב-2005 הפריד את הדינוזאור לסוג עצמאי, על סמך הבדלים במבנה שהיו בעלי יותר קירבה לאאוסטרפטוספונדילוס או למגנוסאורוס . משמעות השם של הסוג הוא: "הלטאה של דוברויל", מגלה השלד הראשון. הסוג הכיל מין אחד - Dubreuillosaurus valesdunensis, הקרוי על שם מלחמת "Battle of Val-ès-Dunes", בין ויליאם הראשון, מלך אנגליה לאנרי הראשון, מלך צרפת שהתחולל בעיר קן בנורמנדי.
== מאפיינים ==
דינוזאור זה היה קטן יותר מהפואקילופלירודון והמגלוזאורוס קרוביו, וכמה מדענים הציעו שעבר גמדיות איים. החוקר גרגורי ס. פאול העריך את ממצאיו וסבר שהגיע לאורך 5 מטרים ולמשקל 250 קילוגרם. עם זאת, הפרט שאותר היה כנראה חצי בוגר ופרט בוגר היה יכול להגיע אולי לאורך 9 מטרים, מה שהפך אותו לטורף-על בולט בתחום חיותו.

לדוברוילוזאורוס היו לסתות ארוכות וגולגולת שטוחה יחסית. הוא היה בעל זרועות ארוכות יחסית בעלות 3 אצבעות, והוא כנראה היה צייד ששוטט לאורך חופי צרפת ושאר אירופה וחיפש נבלות או זוחלים קטנים.

==קישורים חיצוניים==

השוואה של דוברוילוזאורוס (בצהוב) לצד מינים נוספים ממשפחתו לאדם.

קטגוריה:מגלוזאוריים
קטגוריה:דינוזאורים שחיו ביורה תיכון באירופה
קטגוריה:מאובני טקסונים שתוארו ב-2005
קטגוריה:צרפת: מאובנים
קטגוריה:טקסונים שהתפתחו ביורה תיכון
סיאמוטירנוס

סיאמוטירנוס (שם מדעי: Siamotyrannus) הוא סוג של דינוזאור טורף ממשפחת המטריאכאנטוזאוריים, שחי בתחילת הקרטיקון בתאילנד. משמעות שמו הוא: "עריץ סיאמי", עקב מבנהו המזכיר את בני משפחת הטירנוזאוריים, והמקום בו התגלה, בהתייחס לשם הקודם של תאילנד - סיאם.

דינוזאור זה נמצא כשלד חלקי בידי Somchai Traimwichanon ב-1993 בעיר קון קאן שבצפון תאילנד. השלד החלקי נבדק ב-1996 ותואר בידי אריק בופטאוט וצוותו. הם גם חזרו לחפור באתר קרוב, בתצורת סאו קואה וחשפו ממצאי שיניים, אגן ירכיים וכמה חוליות זנב. ב-1998 קיבל אריק בופטאוט גם ממצאי שיניים נוספים. לצידו התגלו תרופודים נוספים כמו הסיאמוזאורוס והזאורופוד הענק פוויאנגוזאורוס .

דינוזאור זה היה תרופוד גדול, הקרוב לסינרפטור. בופטאוט העריך שאורכו הגיע ל-7 מטרים והחוקר גרגורי ס. פאול העריך ב-2010 שהגיע לאורך 6 מטרים ומשקל של 500 קילוגרם. החוקרים מולינה-פרס ולרמנדי (Molina-Pérez and Larramendi) העריכו ב-2016 שאורכו הגיע ל-10 מטרים ומשקלו ל-1.75 טון. לדינוזאור היו שני רכסים בולטים לאורך האגן והמבנה הזכיר מאוד את הטירנוזאוריים.

במקור סברו שהדינוזאור שייך לקבוצת הטירנוזאורים בהתאם למבנה האגן, אך השיניים רמזו על קשר בינו לאלוזאורוס וקבוצת הקרנוזאוריה. כיום מעריכים שהוא נחשב לאחד מאבות האלוזאוריים, לצד שאר המטריאכאנטוזאוריים מאזור סין ומזרח אסיה. בתוך משפחה זו הסיאמוטירנוס היה מבין האחרונים ששרדו.

==קישורים חיצוניים==

קטגוריה:מטריאכאנטוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי אריק בופטו
קטגוריה:מאובני טקסונים שתוארו ב-1996
Falling Down

Falling Down (בעברית: נופלת) הוא סינגל שהוקלט על ידי להקת הפופ האמריקאית סלינה גומז & הסצנה.<ref name=":0"></ref><ref name=":1"></ref><ref></ref> השיר יצא לאור ב-25 באוגוסט 2009, כסינגל הראשון והפותח מתוך האלבום, Kiss & Tell.<ref name=":0" /><ref name=":1" />

השיר הגיע למקום ה-82 במצעד הבילבורד הוט 100.<ref></ref>

== רקע וכתיבה ==
השיר נכתב על ידי טד ברונר, טריי ויטטו וג'ינה שוק והופק על ידי טד ברונר וטריי ויטטו גם כן.<ref></ref> "Falling Down" הוא שיר רוק,<ref></ref> הכולל גיטרה שצליליה תוארו כ-"תוקפניים" ותופים מעורבים עם סינתיסייזר.<ref name="web.archive.org"></ref> ביל לאמב מ-About.com, ציין כי הוא משער שהשיר הושפע מאבריל לאבין.<ref name="web.archive.org"/>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.<ref></ref>

== וידאו קליפ ==
הווידאו קליפ הרשמי של השיר בוים על ידי כריס דולי.<ref></ref> בסוף אוגוסט 2009, היה הקליפ זמין לרכישה באייטונס.<ref></ref> הקליפ מתחיל כשניתן לראות את גומז שרה את השורות הראשונות של השיר "whoa, whoa" ובהמשך, אורות בהירים המאירים עליה. כמו כן, היא לובשת חולצה אפורה, טייץ שחור ומגפיים.

נכון למאי 2020, מונה הצפיות של הקליפ עומד על כ-33 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|
|770,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
|-
!קנדה
| rowspan="2" |25 באוגוסט 2009
| rowspan="3" |הורדה דיגיטלית
|-
!ארצות הברית
|-
!אוסטרליה
| rowspan="1" |25 בספטמבר 2009
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלי בכורה מ-2009
קטגוריה:שירי סלינה גומז & הסצנה
קטגוריה:שירים באנגלית
קטגוריה:שירי פופ רוק אמריקאיים
קטגוריה:שירי רוק אלטרנטיבי
קטגוריה:סינגלים בהוצאת הוליווד רקורדס
יואב יסעור

יואב יסעור (1924 – 7 באוקטובר 1992) היה קצין בכיר בחיל הים הישראלי. תפקידו האחרון היה ראש מספן כוח האדם. לאחר שחרורו היה סמנכ"ל החברה לכבלי חשמל ומ"מ מנהל נמל חיפה.

==ילדותו==
נולד ב-1924 בשם קלמן בבקאו, רומניה, להורים זליג ושרה וייסמן ילידי פולין.
ב-1935 עלה לארץ עם הוריו ואחותו זהבה והתחנך בתנועת השומר הצעיר שבמסגרתו לקח חלק בהקמת יישובי חומה ומגדל בצפון הארץ.
במלחמת העולם השנייה, בין השנים 1943–1945, שירת באניות צי הסוחר של בריטניה, נורווגיה וארצות הברית.

==לימודים==
למד בבית הספר הימי ליד הטכניון במחזור ב' אך לא סיים עקב המלחמה.למד באוניברסיטה העברית והוסמך לכלכלה ומנהל עסקים באוניברסיטת בר-אילן.

==שירות בחיל הים==
יסעור התגייס לחיל הים בשנת 1948. התנדב לקורס חובלים ונעשה קצין בפלגת הנחתות.
שירת בפריגטה אח"י מבטח (ק-28). ונעשה סגן מפקד המשחתת אח"י יפו.

ראש ענף תכנון מבצעי במחלקת ים ועבר קורס פיקוד ומטה בחיל הים (פו"מ ח"י). 
בשנת 1961 קיבל את הפיקוד על המשחתת אח"י אילת (ק-40) ומסר אותו בשנת 1963 ליקותיאל נץ.

בשנת 1963 נעשה מפקד קורס פיקוד ומטה של חיל הים. בספטמבר 1966 נעשה יסעור ראש מחלקת כוח האדם. בתפקיד זה פעל במלחמת ששת הימים. בספטמבר 1968 מסר את תפקידו לדב שפיר וסיים את שירותו בצה"ל.

===גלריה===
<gallery mode="packed" heights="190">
File:ErellYasour,ChushiOren.jpg|על סיפון טרפדת בנמל חיפה בתקופת הכוננות למלחמה. מימין לשמאל: סא"ל משה אורן – מפקד פלגה 914, מפקד חיל הים שלמה אראל, ראש העיר חיפה אבא חושי וראש מחלקת ים – אל"ם יואב יסעור.
קובץ:Stashdod.jpg|טרפדת חיל הים במסדר כבוד בבסיס אשדוד. מפקד פלגה 914 – רס"ן מיכה לצרוס, מלווה את רמכ"א – אל"ם יואב יסעור, 1969.
</gallery>

==תפקידים אזרחיים==
לאחר שחרורו מצה"ל שימש יסעור בשנים 1970–1972 כסמנכ"ל החברה לכבלים וחוטי חשמל.

בשנת 1972 התמנה יואב יסעור לסגן מנהל נמל חיפה תחת אל"ם יצחק רהב.

בשנת 1977 עבר יצחק רהב לנהל את רשות הנמלים ויואב יסעור מילא את מקום מנהל הנמל עד שנת 1979.

בתקופה שבה ניהל את נמל חיפה הצליח יואב יסעור לגרום לשקט תעשייתי ולשיתוף פעולה יוצא דופן בין הנהלת הנמל לוועד עובדי הנמל.

בשנים 1979–1981 היה יואב יסעור המבקר הפנימי של רשות הנמלים והרכבות.

==השכלה==
תאר ראשון בכלכלה באוניברסיטת בר-אילן.
==תחביבים==
כתחביב עסק יסעור בכתיבת שירים, בציור ובפיסול .

==משפחה==
לאחר מלחמת העולם השנייה עבד כרועה צאן בקיבוץ בית אלפא שם הכיר ונשא לאישה את שולמית לבית צרפתי (פרנקו) ששהתה בקיבוץ שריד.

לזוג נולדו שלושה ילדים: יובל, יליד 1948, אביטל, ילידת 1957, ודודו, יליד 1965. יובל ואביטל שרתו בחיל הים.

==ראו גם==
* אח"י אילת (ק-40)

קטגוריה:ישראלים ילידי רומניה
קטגוריה:אלופי-משנה בחיל הים
קטגוריה:ראשי מספן כוח האדם
קטגוריה:בוגרי אוניברסיטת בר-אילן
קטגוריה:ישראלים שנולדו ב-1924
קטגוריה:ישראלים שנפטרו ב-1992
המרכז לביטחון מידע של שירות הביטחון הפדרלי

המרכז לביטחון מידע של שירות הביטחון הפדרלי של רוסיה (ברוסית: Центр информационной безопасности ФСБ России),<ref>[http://roem.ru/2011/07/18/gryaznie_ruki_18072011/ Грязные руки. Roem.ru]</ref> הוא גוף של שירות הביטחון הפדרלי העוסק באבטחת טכנולוגיות מידע, הצפנה, פיצוח צפני מחשב ואיסוף מודיעין טכנולוגי.

המרכז נוצר על בסיס המינהל לאבטחת מידע ומחשבים (Управления компьютерной и информационной безопасности) של מחלקת המודיעין הנגדי בשירות בעקבות רפורמה ארגונית שנערכה בשנים 2004—2005 והוא חלק משירות המודיעין הנגדי של שירות הביטחון הפדרלי. סמכויותיו עוגנו בתיקונים לחוק שירות הביטחון הפדרלי.

המרכז חוקר פשעים בתחום המסחר האלקטרוני והפצה בלתי חוקית של נתונים אישיים ומשתף פעולה עם שירות האבטחה הפדרלי (השירות לתקשורת מיוחדת שלו) ומינהל המודיעין של המטה הכללי.

לרוב מכונה המרכז בטעות מינהל К של שירות הביטחון, מה שיוצר בלבול עם יחידה בשם זה של משרד הפנים הרוסי.

בשנת 2017 בכירי הארגון היו מעורבים בעבירות בגידה במולדת, לאחר שב-31 בינואר אותה שנה נעצרו ראש מינהל 2 במרכז לביטחון מידע, סרגיי מיכאילוב וסגנו דמיטרי דוקוצ'אייב. הם הואשמו בשיתוף פעולה עם סוכנות הביון המרכזית האמריקאית ובמתן מידע על שיטות חקירה של הארגון. בפברואר 2019 בית הדין הצבאי המחוזי במוסקבה דן אותם ל-22 שנות מאסר. אדם נוסף, עובד במעבדת קספרסקי, רוסלן סטויאנוב נידון ל-14 שנות מאסר.

== ראו גם ==
* הסוכנות הפדרלית למידע ולתקשורת ממשלתית
* היחידה למבצעי מידע של רוסיה
* מערך הסייבר הלאומי
* מצו"ב
* אגף התקשוב וההגנה בסב"ר
* הלשכה לביטחון התקשורת הממשלתית
* המוסד לביטחון תקשורת

==קישורים חיצוניים==
* 

== הערות שוליים ==

קטגוריה:גופי הצפנה ופיצוח צפנים
קטגוריה:אבטחת מידע
קטגוריה:לוחמה קיברנטית
קטגוריה:שירות הביטחון הפדרלי (רוסיה)
קטגוריה:אבטחת מחשבים
Hit the Lights

Hit the Lights (בעברית: הכי את האורות) הוא סינגל שהוקלט על ידי להקת הפופ רוק האמריקאית סלינה גומז & הסצנה.<ref name=":0"></ref><ref name=":1"></ref><ref name=":2"></ref> השיר יצא לאור ב-20 בינואר 2012, כסינגל השלישי והאחרון מתוך האלבום, When the Sun Goes Down.<ref name=":2" /><ref name=":1" /><ref name=":0" />

השיר הגיע למקום השלישי במצעד השירים מתחת להוט 100.<ref></ref>

== רקע וכתיבה ==
השיר נכתב על ידי לאה הייווד, דניאל ג'יימס וטוני נילסון והופק על ידי דרים-לאב.<ref></ref> השיר זכה להצלחה בארצות הברית, תוך שאיגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== וידאו קליפ ==
את הווידאו קליפ הרשמי של השיר ביים פיליפ אנדלמן,<ref name=":4"></ref> והוא הופץ בבכורה עולמית בערוץ ה-Vevo של הלהקה, ב-16 בנובמבר 2011.<ref name=":5"></ref> בתחילת הקליפ, ניתן לראות את גומז כשהיא לובשת משקפי שמש ומאחוריה רקע ירוק.<ref name=":5" /> הקליפ צבר למעלה מ-165 מיליון צפיות.<ref name=":5" />

החלק השני של הקליפ, צבר למעלה מ-10 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2012
קטגוריה:שירי סלינה גומז & הסצנה
קטגוריה:שירים באנגלית
קטגוריה:וידאו קליפים שבוימו על ידי פיליפ אנדלמן
קטגוריה:שירי דאנס-פופ
קטגוריה:שירי סינת'-פופ אמריקאיים
קטגוריה:שירי פלטינה בארצות הברית
קטגוריה:סינגלים בהוצאת הוליווד רקורדס
פיל סולאווסי

פיל סולאווסי (שם מדעי: Elephas celebensis) הוא מין נכחד של פילאי מהסוג פיל, שחי בין סוף הפליוקן לתחילת הפליסטוקן באינדונזיה. הוא התגלה באיים ג'אווה וסולאווסי, ותואר ב-1949 בידי החוקר הגרמני-אינדונזי דירק אלברט הויחר . במקור הוא נחשב למין של ממותה גמדית, אך התברר שהוא פיל אמיתי. מבנה החטים שהתגלו היו בעלי מבנה המתאים לפרטים צעירים (נאוטניה) או שהוא היה מאפיין של פילים ננסיים - דבר הגיוני בהתייחס לחיי הפיל באיים המבודדים.

מאחר שנמצאו מפיל זה רק שרידים מעטים ובעיקר של החטים והשיניים, השיוך המדויק שלו אינו ודאי. כמה חוקרים סברו שהוא שייך לסוגים סטגוטטרבלודון או פרימלפס ולא לסוג פיל - אליו משתייך בימינו רק הפיל האסייתי. ממבנה השיניים נראה שהגיע לחצי מגודלה של ממותה או של פיל מודרני, במשקל של קרוב ל-2.5 טון. עם זאת השרידים בודדים וקשה להעריכם.

פיל זה התקיים לאורך הפליוקן ותחילת הפליסטוקן ונכחד במשך הפליסטוקן.

==קישורים חיצוניים==

קטגוריה:בעלי חיים שתוארו ב-1949
קטגוריה:טקסונים שתוארו בידי דירק אלברט הויחר
קטגוריה:פיליים נכחדים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליוקן באסיה
קטגוריה:יונקים שחיו בפליסטוקן באסיה
קטגוריה:מאובני טקסונים שתוארו ב-1949
Bang Bang Bang

Bang Bang Bang (בעברית: באנג באנג באנג) הוא סינגל שיווקי שהוקלט על ידי להקת הפופ האמריקאית סלינה גומז & הסצנה.<ref name=":0"></ref> השיר יצא לאור ב-7 ביוני 2011, כסינגל השיווקי הראשון והיחיד מתוך האלבום, When the Sun Goes Down.<ref name=":0" />

השיר הגיע למקום ה-94 במצעד הבילבורד הוט 100.<ref></ref>

== רקע וכתיבה ==
השיר נכתב על ידי טובי גד, מלאני סמית ופריסילה רינה, הולחן על ידי טובי גד והופק על ידי טובי גד.<ref></ref> בסמוך לצאתו, עלו ספקולציות שונות שדיברו על כך שהשיר הושפע מיחסיה הקודמים של סלינה גומז עם זמר הפופ ניק ג'ונאס ובן הזוג שלה לשעבר, ג'סטין ביבר.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.<ref></ref>

== הופעות חיות ==
* גומז ביצעה את השיר כחלק מסיבוב ההופעות Stars Dance Tour.
* ב-1 בדצמבר 2011 ביצעה גומז את השיר כחלק מסט שירים באירוע KDND's Jingle Ball בסקרמנטו.
* ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי סלינה גומז & הסצנה
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:שירים שהופקו על ידי טובי גד
קטגוריה:סינגלים בהוצאת הוליווד רקורדס
קרחון אפולו

קרחון אפולו (באנגלית: Apollo Glacier) הוא קרחון, בחוף באומן בארץ גרהאם בחצי האי האנטארקטי, שבאנטארקטיקה. 

אורכו של הקרחון 17 קילומטרים. 

שיא גובהו של הקרחון 1,055 מטרים מעל פני הים. 

הקרחון זורם לכיון צפון-מזרח, ונשפך אל חלקו התחתון של קרחון אפרודיטה, 4 קילומטרים ממזרח לחוף חצי האי האנטארקטי (שם נשפך קרחון אפרודיטה אל הים). 

== היסטוריה ==
=== גילוי ומיפוי הקרחון ===

חלקו התחתון של הקרחון מופה לראשונה על ידי וו. ל. ג'י. יוארג, בהתבסס על תצלומי אוויר שצילם סר הוברט וילקינס בדצמבר 1928 ועל תצלומי אוויר שצילם לינקולן אלזוורת' בנובמבר 1935. 

לאחר מכן צולם הקרחון על ידי משלחת החקר האנטארקטית רון בדצמבר 1947 (צילום אוויר טרימטרוגון). 

בנובמבר 1960 נסקר הקרחון על הקרקע באופן גס על ידי סקר שטחי חסות איי פוקלנד. 

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של האל אפולו, אל הנוער והיופי הגברי במיתולוגיה היוונית. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:523 קרחון אפולו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121868 קרחון אפולו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=444&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אפולו] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25611544 מפת אזור קרחון אפולו]

== הערות שוליים ==

אפולו
עברית קשה שפה

עברית קשה שפה הוא פזמון שכתב דן אלמגור, הלחין יאיר רוזנבלום וביצעו רבקה מיכאלי ויוסי בנאי, ויצא לאור בשנת 1973.

==רקע==
השיר בוצע כדואט של מיכאלי ובנאי. הם מגלמים עולים חדשים שלומדים באולפן ללימוד עברית ומתקשרים ביניהם בעברית משובשת.

אלמגור כתב את השיר בעקבות מפגש עם חבר עולה חדש מארצות הברית, שציין בפניו שבאולפנים ללימוד עברית שבהם לומדים יחד עולים מאותה ארץ מוצא, הלימוד פחות יעיל כיוון שהם מרבים לתקשר בשפת אמם, לעומת אולפנים בהם לומדים עולים מארצות שונות, אשר נאלצים לתקשר ביניהם בעברית בלית ברירה. אלמגור החל לכתוב שיר שעוסק בשני עולים חדשים (גבר ואישה) המשוחחים ביניהם בעברית, אך משבשים את חוקי השפה. השיר מדגיש את הקושי של גיבוריו לשוחח בעברית תקנית, ומספר גם על ההתמודדות עם הביורוקרטיה של הסוכנות היהודית, ועל הרומן המתפתח בין שני המשוחחים, שסופו האופטימי: "מחר לגור לא יותר לבד / אני עם אתה / גם כן אני עם את".

מיכאלי ובנאי ביצעו את השיר במופע הבידור המשותף שלהם "נישואין נוסח גירושין" שזכה להצלחה רבה על הבמות.

השיר דורג במקום הרביעי במצעד הפזמונים השבועי של הגל הקל.

==קישורים חיצוניים==
* 
* 
* 

==הערות שוליים==

קטגוריה:שירי 1973
קטגוריה:שירי יוסי בנאי
קטגוריה:שירי רבקה מיכאלי
קטגוריה:שירים בעברית
קטגוריה:שירים על השפה העברית
קטגוריה:שירים שנכתבו על ידי דן אלמגור
קטגוריה:שירים שהולחנו על ידי יאיר רוזנבלום
קרחון אפרודיטה

קרחון אפרודיטה (באנגלית: Aphrodite Glacier) הוא קרחון, בחוף באומן בארץ גרהאם בחצי האי האנטארקטי, שבאנטארקטיקה.

אורכו של הקרחון 28 קילומטרים.

שיא גובהו של הקרחון 1,035 מטרים מעל פני הים.

הקרחון הזורם צפונה לאורך החוף המזרחי של חצי האי האנטארקטי, 6 קילומטרים ממערב לנונאטאק ויקטורי.

קרחון אפולו מהווה יובל של קרחון אפרודיטה, ונשפך אל קרחון אפרודיטה 4 קילומטרים מקו החוף חוף חצי האי האנטארקטי.

== היסטוריה ==
=== גילוי ומיפוי הקרחון ===

חלקו התחתון של הקרחון מופה לראשונה על ידי וו. ל. ג'י. יוארג, בהתבסס על תצלומי אוויר שצילם סר הוברט וילקינס בדצמבר 1928, ועל תצלומי אוויר שצילם לינקולן אלזוורת' בנובמבר 1935.

לאחר מכן צולם הקרחון על ידי משלחת החקר האנטארקטית רון בדצמבר 1947 (צילום אוויר טרימטרוגון).

בנובמבר 1960 נסקר הקרחון על הקרקע באופן גס על ידי סקר שטחי חסות איי פוקלנד.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמה של האלה אפרודיטה, אלת האהבה במיתולוגיה היוונית.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:521 קרחון אפרודיטה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=442&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אפרודיטה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=521&fid=antgeo_101 תצלום לוויין של אזור קרחון אפרודיטה]

== הערות שוליים ==

אפרודיטה
תנועת העצמאות המרטיניקנית

תנועת העצמאות המרטיניקנית היא מפלגה שמאל פוליטית באי מרטיניק, המתפקד כמחוז מעבר לים של צרפת. שתומכת בעצמאות האי והיפרדות מצרפת.

== היסטוריה ==
המפלגה נוסדה ב-1 ביולי 1978 על ידי אלפרד מארי-ז'אן במטרה להבטיח "את העצמאות של האי מרטיניק".

בכל מערכות הבחירות עד שנות ה-90 של המאה ה-20 המפלגה לא נחלה הצלחה משמעותית, אך בבחירות האזוריות של 1983 היא זכתה בכ-3% מהקולות.

בבחירות המחוזיות/כלליות האחרונות זכתה המפלגה בשני מושבים באספת הנבחרים של האי. כמו כן בבחירות האזוריות נהנתה מתמיכה רחבה יותר וזכתה ב-28 מושבים.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תנועות בדלניות
קטגוריה:צרפת: מפלגות
קטגוריה:מרטיניק
קטגוריה:מפלגות שהוקמו ב-1978
מיטל שרעבי

מיטל שרעבי (נולדה ב-23 במרץ 2000) היא כדורגלנית ישראלית, המשחקת כמגנה שמאלית בקבוצת הפועל ע' פתח תקווה בליגת העל בכדורגל נשים ונמצאת בסגל נבחרת ישראל.

==ביוגרפיה==
שרעבי נולדה בראש העין ובגיל 12 הצטרפה למועדון הכדורגל של הפועל פתח תקווה. בגיל 15, במקביל להשתתפותה בקבוצת הנערות, כבר שיחקה עם הקבוצה הבוגרת שהתחרתה במסגרת הליגה הראשונה לנשים. בשנת 2017 עברה למ.כ רמת השרון וזכתה עם הקבוצה הבוגרת בגביע הראשון של המועדון.

בעונת 2018/2019 עברה לאס"א תל אביב וזכתה עם הקבוצה בדאבל.

שרעבי הייתה שייכת לסגל אתנה ג'וניור משנת 2013 ושנתיים לאחר מכן עברה לנבחרת הנערות עד גיל 17 בה שיחקה שני משחקים. בהמשך הייתה בנבחרת הנערות עד גיל 19 וכיום חלק מסגל הנבחרת הבוגרת.

נכון לשנת 2020 שרעבי היא חיילת בצה"ל המשרתת במחנה נחשונים כספורטאית פעילה.

== תארים ==
===מ.כ רמת השרון===
*גביע המדינה: 2017/2018 2022/2023

===אס"א תל אביב===
* אליפות המדינה: 2018/2019
*גביע המדינה: 2018/2019 

== קישורים חיצוניים ==

* [https://www.uefa.com/womenschampionsleague/clubs/players/250091049--meytal-sharabi פרופיל] באתר UEFA

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות הפועל פתח תקווה
קטגוריה:כדורגלני הפועל פתח תקווה
קטגוריה:כדורגלניות מ.כ. רמת השרון
קטגוריה:כדורגלניות אס"א תל אביב
קטגוריה:ישראליות שנולדו ב-2000
קטגוריה:ישראלים שנולדו ב-2000
מזמור חג המולד (סרט, 1908)

מזמור חג המולד (באנגלית: A Christmas Carol) הוא סרט אילם משנת 1908 בהפקת אולפני אסאנאי בשיקגו. זהו הסרט האמריקאי הראשון המבוסס על הנובלה המפורסמת באותו שם של צ'ארלס דיקנס שיצאה לאור בשנת 1843. טום ריקטס מככב בתפקיד אבנעזר סקורג'. הסרט נחשב לאבוד.

==תקציר עלילה==
לא נותרו עותקים של העיבוד האמריקאי הראשון של "מזמור חג המולד". אבל במגזין "Moving Picture World" התפרסם עוד לפני יציאת הסרט פירוט של כל הסצנות שבו.

סקרוג' הולך למשרדו ומתחיל לעבוד. אחיינו ושלוש נשים נכנסים לחדר ומבקשים ממנו תרומה. סקרוג' מתייחס אליהם בביטול. בערב חג המולד מופיע לפניו כרוח רפאים ג'ייקוב מארלי, שותפו המת, ומזהיר אותו מגורלו המר הצפוי לו אם לא ישנה את דרכיו. סקרוג' פוגש שלוש רוחות שמראות לו את המשמעות האמיתית של חג המולד. כמו כן הרוחות מראות לו את הקבר שלו. בבוקר שלמחרת, סקרוג' מתעורר ומבין את הטעות שבדרכיו. סקרוג' משנה את אופיו ומאז הוא יותר נדיב ושמח.

==צוות השחקנים==
* תומאס ריקטס – אבנעזר סקרוג'

==הפקה==
את "מזמור חג המולד" הפיקה חברת Essanay Film Manufacturing Company, והוא יצא לאקרנים ב-9 בדצמבר 1908.

==קישורים חיצוניים==

==הערות שוליים==

קטגוריה:סרטי 1908
קטגוריה:סרטים המבוססים על מזמור חג המולד
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים אמריקאיים
ג'יימס מק'פרסון (מזכיר הצי)

ג'יימס אדווין מק'פרסון (באנגלית: James Edwin McPherson; נולד ב-20 בינואר 1953) הוא קצין בצי ארצות הברית לשעבר בדרגת אדמירל משנה ופקיד ממשל אמריקאי. הוא מכהן כתת-מזכיר הצבא של ארצות הברית מאז 23 ביולי 2019, בתחילה כמזכיר בפועל, וב-25 במרץ 2020 אושר מינויו הקבוע לתפקיד זה על ידי הסנאט. במקביל הוא שירת כיועץ המשפטי הראשי של הצבא מ-2018 ועד 2020. ב-7 באפריל 2020 הוא מונה כמזכיר הצי בפועל, לאחר התפטרותו של תומאס מודלי. בתפקיד זה הוא שימש עד למינויו של מזכיר הצי הקבוע, קנת' בריית'וייט ב-29 במאי 2020.
==ראשית חייו==
ג'יימס מק'פרסון נולד בסן דייגו, קליפורניה. ב-1977 הוא סיים לימודי תואר במינהל ציבורי באוניברסיטת סן דייגו. ב-1981 הוא קיבל תואר JD במשפטים מבית הספר למשפטים של אוניברסיטת סן דייגו וב-1991 הוא קיבל תואר שני במשפטים בתחום המשפט הצבאי מהמרכז המשפטי ובית הספר של התובע הכללי שבשארלוטסוויל, וירג'יניה.
==קריירה צבאית==
מק'פרסון התגייס לצבא ארצות הברית ב-1972 ושירת במשך שלוש שנים כשוטר צבאי. לאחר מכן הוא פרש מהצבא כדי ללמוד בקולג'. ב-1979 הוא הוצב כקצין בדרגת אנסיין בגיס המשפטי הראשי של כוחות המילואים של הצי. את ההתמחות שלו הוא העביר במשרד השירות המשפטי של הצי בסן דייגו ולאחר מכן השתלם בבית הספר למשפט ימי בניופורט, רוד איילנד וב-1982 הוא סיים את הכשרתו. הוא שירת במגוון תפקידים משפטיים בצי לפני ואחרי שהשלים את לימודי התואר שלו ב-1991. ביוני 1994 הוא מונה ליועץ המשפטי במטה כוח הצוללות של הצי האטלנטי. בדצמבר 1995 הוא למטה של סגן ראש המבצעים הימיים כעוזר לענייני משפטיים וחקיקתיים. באוקטובר 1997 הוא היה ליועץ מיוחד לראש המבצעים הימיים. בספטמבר 2000 הוא קיבל את הפיקוד על משרד התביעה המזרחי, בנורפוק, וירג'יניה. באוקטובר 2002 הוא קודם לדרגת אדמירל משנה ומונה לסגן התובע הראשי של הצי כמפקד השירות המשפטי של הצי. ב-10 בנובמבר 2004 היה מק'פרסון ליועץ המשפטי הראשי ה-39 של הצי, תפקיד בו הוא שירת עד 2006.

מק'פרסון שימש כמנהל הכללי של התאחדות התובעים הכלליים הלאומית. הוא גם שימש כיועץ המשפטי הכללי של מחלקת ההגנה לתחום הריגול הנגדי.
ג'יימס מק'פרסון בתפקיד היועץ המשפטי הראשי ה-39 של הצי

==קריירה בממשל==
ב-13 באוקטובר 2017 הכריז הנשיא דונלד טראמפ על מינויו של מק'פרסון כיועץ המשפטי הראשי של מחלקת הצבא. ב-20 בדצמבר אישר הסנאט את המינוי. ב-2 בינואר 2018 הוא הושבע לתפקידו.

ב-5 בדצמבר 2019 מינה הנשיא טראמפ את מק'פרסון כתת-מזכיר הצבא, תפקיד שבו הוא מחזיק מאז 23 ביולי 2019 כתת-מזכיר בפועל, ובמקביל הוא שימש כיועץ המשפטי הראשי של הצבא. ב-25 במרץ 2020 הוא הושבע כתת-מזכיר הצבא במינוי קבוע לאחר שהסנאט אישר את המינוי.

ב-7 באפריל 2020 הציג מזכיר ההגנה מארק אספר את מינויו של מק'פרסון כמזכיר הצי בפועל במקומו של תומאס מודלי שהתפטר באותו יום. בהקשר לפרשת התפרצות נגיף הקורונה בנושאת המטוסים תאודור רוזוולט, שהייתה הרקע להתפטרותו של מודלי, המליצו מק'פרסון וראש המבצעים הימיים, אדמירל מייקל גילדיי, ב-25 באפריל 2020 שמפקד הספינה המודח, קפטן ברט קרויזר, יוחזר לתפקידו.
==חיים אישיים==
למקפרסון ולרעייתו ג'ניפר שני ילדים בוגרים.

==קישורים חיצוניים==

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מזכירי הצי של ארצות הברית
קטגוריה:בוגרי אוניברסיטת סן דייגו
קטגוריה:עורכי דין אמריקאים
קטגוריה:קצינים וחוגרים בצבא ארצות הברית
קטגוריה:אמריקאים שנולדו ב-1953
Be Kind

Be Kind (בעברית: תהיה אדיב או תהיי אדיבה) הוא סינגל שהוקלט על ידי הזמרת-יוצרת האמריקאית הלסי, ביחד עם המוזיקאי מרשמלו.<ref name=":0"></ref> השיר יצא לאור ב-1 במאי 2020, על ידי חברות התקליטים ג'וי-טיים קולקטיב, גפן רקורדס וקפיטול רקורדס, כסינגל שלא מתוך אלבום.<ref name=":0" />

השיר הגיע למקום ה-29 במצעד הבילבורד הוט 100.<ref></ref>

== רקע וכתיבה ==
השיר נכתב על ידי איימי אלן, הלסי, פרדי ווקסלר, ג'יאן סטון ומרשמלו והופק על ידי ג'יאן סטון ומרשמלו גם כן.<ref></ref> מבחינה מוזיקלית, "Be Kind" הוא "שיר EDM,<ref></ref> רגשי שמציג את מרשמלו והלסי בסוגיה שמתבססת על אמון ועל להיות פגיע האחד מהשנייה".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.<ref></ref>

== וידאו קליפ ==
טרם יצא הווידאו קליפ הרשמי של השיר, העלה מרשמלו לערוץ היוטיוב שלו את קליפ המילים של השיר בשידור חי, תוך שהוא צבר למעלה מ-11 מיליון צפיות.<ref></ref> הווידאו קליפ יצא לבסוף ב-27 ביוני 2020, תוך שהבמאית שלו הייתה האנה לוקס דייוויס, שעבדה עם הלסי על קליפים נוספים.<ref></ref><ref></ref>

נכון ליוני 2020, מונה הצפיות של הקליפ עומד על כ-10 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| עולם
| rowspan="2"| 1 במאי 2020
|הזרמת מוזיקה • הורדה דיגיטלית
| ג'וי-טיים קולקטיב • גפן • קפיטול
|<ref name=":0" />
|-
! scope="row"| אוסטרליה
| rowspan="3"|רדיו שירים עכשוויים
| קפיטול
| <ref></ref>
|-
! scope="row" | ארצות הברית
| 5 במאי 2020
| אסטרלוורקס • קפיטול
|<ref></ref>
|-
! scope="row"| איטליה
| 8 במאי 2020
|יוניברסל
| <ref></ref>
|-
! scope="row"| ארצות הברית
| 1 ביוני 2020
| רדיו שירים חמים\מודרניים\עכשוויים למבוגרים
| אסטרלוורקס • קפיטול
| <ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מרשמלו
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי הלסי
קטגוריה:שירים שנכתבו על ידי מרשמלו
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אסטרלוורקס
קטגוריה:סינגלים בהוצאת קפיטול רקורדס
נאותרופודה

נאותרופודה (שם מדעי: Neotheropoda) הוא ענף גדול של דינוזאורים בעלי אגן דמוי לטאה מקבוצת התרופודים, והם כוללים את מרבית המינים בקבוצה, למעט את המינים הפרימיטיביים והמוקדמים ביותר כמו האאורפטור וההררזאוריים (שאולי אינם תרופודים). קבוצה זו הוגדרה בידי החוקר רוברט בקר ב-1986, אשר חילק את מרבית התרופודים המפותחים לשתי קבוצות: צרטוזאוריה וטטנורים.

הקבוצה התפתחה החל מהטריאס העליו, והחלה לשגשג כנראה אחרי הכחדת הטריאס, אז נשארה בה רק קבוצה אחת - האוורוסטרה. הקבוצה פיתחה קבוצות גדולות רבות לאורך המזוזואיקון ונכחדה לפני 66 מיליון שנה, עם הכחדת הקרטיקון. עם זאת העופות שהתפתחו כנראה מבני הקבוצה הצליחו לשרוד עד ההווה.

מינים אלו היו דו-רגליים ברובם, בעלי התמחות באכילת בשר וציד, ורבים מהם היו מכוסי נוצות. הגדול שבבני הקבוצה היה הספינוזאורוס שהגיע לאורך 14.3–18 מטרים ולמשקל 7–20 טון בקירוב. הקטנים ביותר היו קטנים מדרורים מודרניים.

==מיון==
*סוג ללא מקור ליליינשטרנוס (Liliensternus)
*סוג Tachiraptor
*סוג הלטיכוזאורוס (Halticosaurus)
*סוג זופאיזאורוס (Zupaysaurus)
*סוג Shuangbaisaurus
*סוג Notatesseraeraptor
*סוג Szechuanosaurus?
*סוג Velocipes?
*משפחה דילופוזאוריים (Dilophosauridae)
*על-משפחה צלופיזואידה (Coelophysoidea)
*קבוצה אוורוסטרה (Averostra)
**קבוצה צרטוזאוריה (Ceratosauria)
**קבוצה טטנורים (Tetanurae)

קטגוריה:בעלי חיים שתוארו ב-1986
קטגוריה:תרופודה
קטגוריה:טקסונים שתוארו בידי רוברט בקר
נונאטאק ויקטורי

נונאטאק ויקטורי (באנגלית: Victory Nunatak) הוא נונטאק דמוי אי בולט מעל הקרח המכסה את מפרץ מובילויל למול ארץ גרהאם, בחוף המזרחי של חצי האי האנטארקטי, שבאנטארקטיקה.

לנונאטאק שלוש פסגות סלעיות, הדרומי ביותר בהן היא הגבוהה ביותר - 360 מטר מטרים מעל פני הים.

הנונאטאק ממוקם 15 קילומטרים דרומית-מזרחית מנונאטאק קיי.

== היסטוריה ==
=== גילוי ומיפוי הנונאטאק ===

הנונאטאק מופה לראשונה על ידי וו. ל. ג'י. יוארג, בהתבסס על תצלומי אוויר שצילם לינקולן אלזוורת' ב-23 בנובמבר 1935.

לאחר מכן צולם הנונאטאק על ידי השירות האנטארקטי של ארצות הברית, בספטמבר 1940; על ידי סקר שטחי חסות איי פוקלנד באוגוסט 1947; ועל ידי משלחת החקר האנטארקטית רון בדצמבר 1947 (צילום אוויר טרימטרוגון).

=== מקור השם ===

שמו של הנונאטאק ניתן לו בשנת 1961 על ידי הוועדה המייעצת לשמות אנטארקטיים של בריטניה.

במבט מהוויר נראים שלוש הפסגות הסלעיות של הנונאטאק בצורת שלוש נקודות וקו - סימון בקוד מורס של האות V - הנקראת באלפבית פונטי "ויקטורי".

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16042 נונאטאק ויקטורי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15486&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק ויקטורי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ויקטורי
ויקטורי
קרחון אגאלינה

קרחון אגאלינה (באנגלית: Agalina Glacier; בבולגרית: ледник Агалина) הוא קרחון רחב בחוף דנקו, בצידו המערבי של חצי האי האנטארקטי, שבאנטארקטיקה.

אורכו של הקרחון 4.8 קילומטרים, ורוחבו 2.9 קילומטרים.

הקרחון ממוקם בחצי האי פפור; ממזרח לקרחון פודואנה; וממערב לקרחון קראפטס.

הקרחון זורם לכיוון צפון; ונשפך אל מעבר גרהאם, ולזרוע המערבית של מפרצון סלווסן.

== היסטוריה ==
=== מיפוי הקרחון ===

הקרחון מופה לראשונה על ידי סוקרים בריטיים בשנת 1978.

=== מקור השם ===

הקרחון נקרא על שם נקודת אגאלינה שבבולגריה - לשון יבשה לחוף הים השחור.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/display_name.cfm?gaz_id=137076 קרחון אגאלינה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.442602714355466,-64.43325930384655,13&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
אגאלינה
יחסי דרום אפריקה – קטר

יחסי דרום אפריקה–קטר הם היחסים הדיפלומטיים הרשמיים שבין רפובליקת דרום אפריקה לבין מדינת קטר.

== היסטוריה ==
בין רפובליקת דרום אפריקה לבין מדינת קטר מתקיימים יחסים דיפלומטיים מלאים. היחסים שבין שתי המדינות כוננו ב-10 במאי 1994, היום בו הושבע נלסון מנדלה להיות נשיאה של דרום אפריקה, מיד לאחר סיום משטר האפרטהייד. דרום אפריקה פתחה לראשונה את שגרירותה בדוחה בשנת 2002 וקטר בעקבותיה פתחה שגרירות בפרטוריה בשנת 2003.

הנשיא נלסון מנדלה ביקר לראשונה בקטר באפריל 1995. ראש המדינה הקטרי הראשון לבקר בדרום אפריקה היה חמד בן ח'ליפה אאל ת'אני, שעשה זאת בחודש מאי 2002. הנשיא הדרום אפריקאי ג'ייקוב זומה ביקר בקטר פעמיים, פעם אחת בינואר 2012 ופעם אחרת בחודש מאי 2016. האמיר הקטרי תמים בן חמד אאל ת'אני ביקר בדרום אפריקה באפריל 2017.

== שיתוף פעולה דיפלומטי ==
=== כלכלה ===
בין שתי המדינות מתקיים דיאלוג כלכלי סוער, דרום אפריקה משקיעה במגזרי הנפט והגז הטבעי בקטר והוקמה לשכת סחר קטרית-דרום אפריקאית על מנת לשוחח על המשך שיתופי הפעולה הכלכליים שבין שתי המדינות.

=== צבא וביטחון ===
ב-1991 רכשה קטר מדרום אפריקה חמישה הוביצרים. באותה התקופה נשלטה עוד דרום אפריקה בידי משטר האפרטהייד. העיתונות דיווחה כי בנובמבר 2017 נערכו מגעים בין ממשלת קטר לממשלת דרום אפריקה בנוגע למכירתה של החברה הביטחונית הדרום אפריקאית "דנאל".

=== ספורט ===
דרום אפריקה, מתוך ניסיונה כמארחת גביע העולם בכדורגל 2010, הציעה לקטר עזרה בתכנון ובאירוח גביע העולם בכדורגל 2022 על מנת שגם הוא יוכל להפוך לאירוע זכור.

== נציגויות דיפלומטיות ==
* דרום אפריקה מיוצגת בקטר בדרג השגרירות באמצעות שגרירות רשמית שהיא מחזיקה בדוחה, בירת המדינה.
* קטר מיוצגת בדרום אפריקה בדרג השגרירות באמצעות שגרירות רשמית שהיא מחזיקה בפרטוריה, בירת המדינה.

== קישורים חיצוניים ==
* [http://www.dirco.gov.za/foreign/bilateral/qatar.html Qatar (State of)], אתר משרד החוץ של דרום אפריקה
* [http://pretoria.embassy.qa/en/republic-of-south-africa/qatar-south-africa-relations Qatar-South Africa Relations], אתר שגרירות קטר בפרטוריה

== הערות שוליים ==
מורן גרוס

מורן גרוס כהן (נולדה ב-15 בספטמבר 1984) היא דוגמנית ושחקנית טלוויזיה ישראלית.

==ביוגרפיה ==
גרוס נולדה בחיפה. היא התגלתה בגיל ארבע עשרה על ידי הצלם עדי ברקן והחלה לדגמן במילאנו ובפאריס. סיימה לימודים בבית ספר אליאנס בחיפה והחלה את קריירת המשחק שלה. תפקידה הראשון היה בסדרה אהבה מעבר לפינה.

==קריירה==
בשנים 2004–2005 שיחקה בסדרה "אהבה מעבר לפינה" בתפקיד אליאן.

בשנת 2005 השתתפה בתוכנית המציאות "פעם בחיים" בתפקיד עצמה.

בשנת 2007 שיחקה בסדרה "המובילים" בתפקיד רעות ובאותה שנה שיחקה בסדרה "אולי הפעם" בתפקיד מורן.

בשנת 2010 שיחקה בסדרה "נשות הטייסים" בתפקיד רווית.

בשנת 2012 הנחתה את התוכנית "משטרת האופנה" בערוץ האופנה הישראלי.

בשנת 2015 שיחקה בסדרה "כוכב הצפון" בתפקיד נטלי.

בשנת 2020 הצטלמה לסרט "אמצע החיים" בתפקיד שרי.

בשנת 2022 הצטלמה לסרט "יאקוטה" בתפקיד דוניה.

===קריירת דוגמנות===

בשנת 2006 החלה להוביל את קמפיין התכשיטים של שגית רביבו.

ב-2010 הופיעה בקמפיין לתכשיטי צבאן.

==חיים אישיים==
בשנת 2004 גרוס הייתה בזוגיות עם השחקן רן בכור. את רן הכירה את סט הצילומים לסדרה אהבה מעבר לפינה. בשנת 2008 התחתנה גרוס עם איש יחסי הציבור גילי כהן ולהם שלושה ילדים, מתגוררים ברחובות. גרוס מקיימת אורח חיים דתי, היא בעלת תואר ראשון בניהול מערכות בריאות.

== פילמוגרפיה ==
{| class="wikitable sortable"
!שנה
!פרויקט
!דמות
!הערות
|-
! colspan="4" |סרטים
|-
| 2023
|אמצע החיים
|שרי
|
|-
|TBA
|יאקוטה
|דוניה
|
|-
! colspan="4" |טלוויזיה
|-
| rowspan="2" |2004–2005
|אהבה מעבר לפינה
|אליאן ברזילאי
|סדרה של ערוץ 2; עונות 2-3
|-
|ג'ונגל
|
| rowspan="3" |משתתפת
|-
|2005–2006
|פעם בחיים
|
|-
| rowspan="2" |2006
|The Show
|
|-
|פפראצי
|
|משתתפת אורחת
|-
| rowspan="2" |2007
|אולי הפעם
|מורן
| rowspan="2" |תפקיד אורח
|-
|המובילים
|רעות
|-
|2010
|נשות הטייסים
|רווית
|סדרה של ערוץ עשר; עונה שנייה
|-
|2014–2015
|כוכב הצפון
|נטלי
|תפקיד אורח
|}

==קישורים חיצוניים==

* 

קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:משתתפי פעם בחיים
קטגוריה:בוגרות בית הספר אליאנס (חיפה)
קטגוריה:בוגרי בית הספר אליאנס (חיפה)
קטגוריה:ישראליות שנולדו ב-1984
קטגוריה:ישראלים שנולדו ב-1984
ואדים אננייב

ואדים פטרוביץ' אננייב (נולד ב-21 במרץ 1959, קויבישב, רוסיה הסובייטית, ברית המועצות) הוא זמר סובייטי-רוסי, סולן מוביל של מקהלת של הצבא הרוסי על שם א' אלכסנדרוב. אמן העם של הפדרציה הרוסית (2005). בעל קול טנור לירי רך, מה שמאפשר לו במשך עשורים לבצע שירים כמו "קלינקה" ו-"קטיושה" באנסמבל של המקהלה.

== ביוגרפיה ==
בולשוי, 15 באוקטובר 2018 </center>]]
ואדים נולד ב-21 במרץ 1959 באזור קויבישב. אביו היה וטרינר כפרי, אמו הייתה טבחית. הוא סיים את לימודיו בהצטיינות בבית ספר למוזיקה בפסנתר. בשנים 1977 עד 1979 שירת בצבא הסובייטי בכוחות הטילים האסטרטגיים בבלארוס, במהלכו ניגן בלהקה צבאית.

לאחר שירותו בצבא סיים את לימודיו במחלקה לניצוח ומקהלה במכון התרבות הממלכתי של קאזאן ושירת כסולן בתיאטרון המוזיקלי של יושקר-אולה. בשנת 1984 הוא נכנס למחלקה הקולית של המכון הממלכתי למוזיקה ופדגוגיה על שם גנסין, תחת פרופסור קונסטנטין פאבלוביץ' ליסובסקי<ref>[http://gnesin-academy.ru/node/6285]</ref>, שייעץ לו, בסתיו 1987 להשתתף באודישנים למקהלת הצבא האדום.

מאז 1999 הוא סולן מוביל של המקהלה. הוא השתתף בקונצרטים חגיגיים ויצא לסיבוב הופעות בערים הגדולות והקטנות ברוסיה, אירופה, אסיה ואמריקה לאורך כל שנות שירותו, תוך שהוא מופיע גם באזורי סכסוך ביוגוסלביה, צ'צ'ניה וסוריה. ברבים מכלי תקשורת מקומיים וזרים מכונה בשם "מר קלינקה" בשל היותו המבצע היחיד במקהלה של השיר הרוסי המפורסם.

בשנת 2004, ואדים ביצע את "קלינקה" ושירים מפורסמים אחרים עבור האפיפיור יוחנן פאולוס השני בקונצרט אקסקלוסיבי לכבוד יום השנה ה-26 לחייו בארמון האפוסטולי בוותיקן וזכה לשבחים רבים על כישורי הביצוע שלו - הוא זכה במדליית כסף של המועצה הפונטיפית<ref>[https://www.youtube.com/watch?v=ohssZLuy76s Ансамбль Александрова в Ватикане (The Best) - YouTube]</ref><ref>[http://www.1tv.ru/news/2004/10/16/240321-rossiyskie_voennye_pokorili_serdtse_papy_rimskogo Российские военные покорили сердце Папы Римского. Новости. Первый канал]</ref>. בהזמנת יו"ר המועצה הפונטיפית לתרבות, הקרדינל ג'אנפרנקו רבאזי, ואדים אנאנייב השתתף בישיבה שנערכ עם האפיפיור בנדיקטוס השישה עשר עם אמנים בקפלה הסיסטינית ב-21 בנובמבר 2009. בפגישה השתתפו 250 אמנים, פסלים, אדריכלים, סופרים, מוזיקאים, זמרים, במאי תיאטרון וקולנוע מרחבי העולם.

ב-25 בדצמבר 2016, בשל לידתו בנו, אנאנייב לא טס עם ההרכב להופעה בבסיס האוויר חמיימים להופיע בסוריה. באותו יום המטוס התרסק ורוב הרכב אנסמבל אלכסנדרוב מתו<ref>[https://rg.ru/2016/12/25/mister-kalinka-izbezhal-gibeli-blagodaria-rozhdeniiu-rebenka.html "Мистер Калинка" избежал гибели благодаря рождению ребенка — Российская газета]</ref> .

=== משפחתו ===
נשוי ואב לארבעה ילדים (שלושה בנים ובת). הוא גר במוסקבה עם משפחתו.

== קישורים חיצוניים ==

* 

== הערות שוליים ==

קטגוריה:זמרים סובייטים
קטגוריה:זמרים רוסים
קטגוריה:מקהלת הצבא האדום
קטגוריה:רוסים שנולדו ב-1959
יחסי טרינידד וטובגו – פרו

מימין: הגברת הראשונה של פרו מריבל דיאס קבייו, נשיא פרו [[מרטין ויסקרה ושר החוץ של טרינידד וטובגו דניס מוזס בשולי פסגת האמריקות השמינית בלימה, 2018]]
יחסי טרינידד וטובגו–פרו הם היחסים הדיפלומטיים הרשמיים שבין הרפובליקה של טרינידד וטובגו לבין רפובליקת פרו.

== היסטוריה ==
בין הרפובליקה של טרינידד וטובגו לבין רפובליקת פרו מתקיימים יחסים דיפלומטיים. טרינידד וטובגו מחזיקה קונסוליה בלימה בעוד שפרו מחזיקה שגרירות בפורט אוף ספיין. שתי המדינות הן חברות מלאות בארגון מדינות אמריקה ובארגון האומות המאוחדות.

בשנת 2017 שיבח השגריר הפרואני לטרינידד וטובגו את טרינידד וטובגו על פועלה למען הגנת הדמוקרטיה. נוסף על כך, הביע השגריר תקווה להתפתחויות נוספות ביחסים הדיפלומטיים הרשמיים הקיימים בין שתי המדינות הללו.

== נציגויות דיפלומטיות ==
* פרו מיוצגת בטרינידד וטובגו בדרג השגרירות באמצעות שגרירות רשמית שהיא מחזיקה בפורט אוף ספיין, בירת המדינה.
* טרינידד וטובגו אינה מיוצגת בפרו בדרג השגרירות. טרינידד וטובגו מיוצגת בפרו בדרג הקונסולרי באמצעות קונסוליה רשמית שהיא מחזיקה בלימה, בירת המדינה.

==קישורים חיצוניים==

== הערות שוליים ==
פו ריצ'רדסון

ג'רום "פו" ריצ'רדסון הבן (באנגלית: .Jerome "Pooh" Richardson Jr; נולד ב-14 במאי 1966) הוא כדורסלן עבר אמריקאי, אשר שיחק באופן פעיל בין השנים 1989–2000. ממוצעיו הכוללים לאורך 10 עונותיו בליגת ה-NBA הם 11.1 נקודות, 6.5 אסיסטים, 2.8 ריבאונדים ו-1.3 חטיפות למשחק.

==קריירת מכללות==
ריצ'רדסון נולד וגדל בפילדלפיה, שבפנסילבניה, ובין השנים 1985–1989 למד באוניברסיטת קליפורניה בלוס אנג'לס (UCLA). לאורך ארבע עונותיו בקבוצת הכדורסל של האוניברסיטה שיחק תחת המאמן וולט האזרד, ורשם ממוצעים של 12.0 נקודות, 6.8 אסיסטים, 4.6 ריבאונדים ו-1.5 חטיפות למשחק. בעונות 1987 ו-1989 העפיל עם הקבוצה לשלב "32 הגדולות" של טורניר אליפות המכללות, לצדם של רג'י מילר ודון מקליין, בהתאמה. בכל שלוש עונותיו האחרונות בליגת המכללות נבחר לחמישיית העונה של מחוז "Pac 10". בעת עזיבתו את האוניברסיטה, בשנת 1989, החזיק בשיאי הקבוצה עבור סך אסיסטים בקריירה (833), סך אסיסטים בעונה (236) ואחוזי הקליעה לשלוש הגבוהים ביותר (46.4%).

==קריירת משחק ב-NBA==
בדראפט ה-NBA{{כ}} 1989 נבחר ריצ'רדסון בבחירה העשירית, על ידי מינסוטה טימברוולבס, לקראת עונת הבכורה של המועדון. בעונתו הראשונה ב-NBA קלע 11.4 נקודות ומסר 6.8 אסיסטים למשחק, ובסיומה נבחר לחמישיית הרוקיז של העונה. בעונה העוקבת רשם ממוצעים של 17.1 נקודות, 9.0 אסיסטים ו-1.6 חטיפות למשחק, אשר בדיעבד היו שיאי הקריירה שלו, ובעונת המשיך להציג יכולת גבוהה עם ממוצעים של 16.5 נקודות ו-8.4 אסיסטים למשחק. על אף הצטיינותו של ריצ'רדסון, לצדם של טיירון קורבין, טוני קמפבל וסם מיטשל, לאורך שלוש העונות העמידו הטימברוולבס מאזן כולל של 66 ניצחונות ו-180 הפסדים.

בקיץ 1992 הועבר יחד עם מיטשל בטרייד לאינדיאנה פייסרס, בתמורה לצ'אק פרסון ומייקל ויליאמס. בשתי עונותיו באינדיאנה חזר לשתף פעולה עם רג'י מילר, עמו שיחק ב-UCLA, ורשם ממוצעים של 10.3 נקודות ו-7.3 אסיסטים למשחק כרכז הפותח של הקבוצה. בשל פציעה נעדר ריצ'רדסון מכל פלייאוף , בו העפילו הפייסרס לגמר האזור המזרחי.

לקראת עונת הועבר עם מליק סילי ואריק פיאטקאוסקי בטרייד ללוס אנג'לס קליפרס, בתמורה למארק ג'קסון וגרג מיינור. בשתי העונות הראשונות עם הקליפרס המשיך לשמש כשחקן חמישייה, ותרם 11.2 נקודות ו-6.8 אסיסטים בממוצע למשחק, ובארבע העונות הבאות היה מחליפם מהספסל של דריק מרטין ושרמן דאגלס, וקלע 4.7 נקודות למשחק בלבד.

בקיץ 1999 עבר ריצ'רדסון לשחק באולימפיה מילאנו, אשר השתתפה בליגת העל האיטלקית ובטורניר גביע ספורטה. מילאנו סיימה את עונת במקום ה-13 בליגה האיטלקית, והודחה מגביע ספורטה בשלב שמינית הגמר. בסיום אותה עונה פרש ריצ'רדסון ממשחק, בגיל 33.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני אינדיאנה פייסרס
קטגוריה:כדורסלני לוס אנג'לס קליפרס
קטגוריה:כדורסלני אולימפיה מילאנו
קטגוריה:אמריקאים שנולדו ב-1966
ליביקוזאורוס

ליביקוזאורוס (שם מדעי: Libycosaurus; מילולית: "לטאה לובית", זאת על אף שמדובר ביונק) הוא סוג נכחד של פרסתן ממשפחת האנתרקותריים, שחי בין אמצע לסוף המיוקן (בטווח זמן שבין 13 עד 10 מיליון שנה מזמננו) בין צפון אפריקה למרכז אפריקה עד ודרומה עד אוגנדה. אזור זה כוסה בביצות סבוכות וחמימות בתקופתו.

הליביקוזאורוס היה יונק מגושם ונמוך דמוי-חזיר, אך היה מקורבם של ההיפופוטמיים, שעלה על אורך 3 מטרים ומשקל של קרוב לטון. בדומה להיפופוטם הוא היה בעל חוטם ולסתות בולטות בעלות זוג ניבים בולטים, מבנה חותכות בעל שורש עמוק ורחב וטוחנות עבות בעלות ציפוי חזק לאכילת שורשים ועשבים, מה שרמז על היותו אוכל צמחים. היונק הקדום גם היה בעל עיניים בחלק העליון של הראש, התאמה של יונקים מימיים לחיים בתוך המים. היו לו ארבע רגליים קצרות שהסתיימו בגלילים עם ארבע פרסות שסועות.

סוג זה התגלה בידי החוקר גווידו בונרלי , על בסיס של מאובנים לא ברורים מלוב. הוא העריך שמדובר על ממצאי זוחל ונתן לסוג את שמו השגוי שלא השתנה גם כשנודע על שיוכו. מרבית הממצאים כללו לסתות ושיניים טוחנות ונוספות שהתגלו בנוסף ללוב גם בתוניסיה, אלג'יריה, צ'אד ואוגנדה - אזורים שבעבר כוסו בביצות רחבות בהרבה מאשר כיום, עם התפשטות מדבר סהרה.

סוג זה הוא קרובו של המריכופוטמוס (Merycopotamus) שחי לצידו ובעבר שויך לאותו הסוג.

==קישורים חיצוניים==

*[https://www.pnas.org/content/103/23/8763.full Anthracothere dental anatomy reveals a late Miocene Chado-Libyan bioprovince] 

קטגוריה:אנתרקותריים
קטגוריה:יונקים שחיו במיוקן באפריקה
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-1947
יחסי בנין–האיטי

יחסי בנין–האיטי הם היחסים הדיפלומטיים הרשמיים שבין רפובליקת בנין לבין רפובליקת האיטי.

== היסטוריה ==
האיטי ובנין מקיימות יחסים דיפלומטיים כאשר ישנה שגרירות האיטית לא תושבת לבנין. בנין פינתה את כל אזרחיה והדיפלומטים שלה מאדמת האיטי בשנת 2010 בעקבות רעידת האדמה בהאיטי. בנין תרמה 32 שוטרים לכוח המשימה למען העזרה להאיטי.

שתי המדינות חולקות היסטוריה תרבותית ענפה בעקבות סחר העבדים האטלנטי והייבוא להאיטי שהתקבל כתוצאה מכך. החברה בהאיטי מאמינה בחלקה בוודו בעקבות השפעה תרבותית מאזור בנין. בעקבות רעידת האדמה התפללו אזרחי בנין תפילות רבות למען הקורבנות והניצולים בהאיטי.

== נציגויות דיפלומטיות ==
* בנין אינה מיוצגת בהאיטי, הן בדרג השגרירות והן בדרג הקונסולרי.
* האיטי אינה מיוצגת בבנין, הן בדרג השגרירות והן בדרג הקונסולרי.

== הערות שוליים ==
אריזונזאורוס

אריזונזאורוס (שם מדעי: Arizonasaurus) הוא סוג של ארכוזאור פרהיסטורי מתור הטריאס, שהיה בעל מפרש-גב גדול. הוא דמה במראהו לדינוזאור, אך היה קרוב בהרבה לתנינים. כיום משייכים אותו לקבוצה פסאודוסוכיה, לצידו של הפופוזאורוס. בסוג נכלל מין אחד - Arizonasaurus babbitti.

האריזונזאורוס התגלה בשכבות חפירה בתצורת מואנקופי שבצפון אריזונה, כשרידים של חלקי לסת תחתונה ושרידי שיניים, והוא נקרא על שם המדינה (מילולית: "לטאה/זוחל אריזוני") בידי החוקר סמואל פול ולס . אך רק ב-2002 נחשף שלד שלם בידי החוקר סטרלינג נסביט .

יצור זה היה בעל מפרש גב כמו של דימטרודון או אדפוזאורוס, ובמידה מסוימת דמה גם למפרש הספינוזאורוס, והוא שימש ככל הנראה לחימום בעליו. מפרש זה הוא סימן היכר של בני המשפחה הקדומה Ctenosauriscidae שהייתה קרוב לפוזוזאורוס ולאפיגיה. הוא הגיע לאורך של 3 מטרים וייתכן שעמד זקוף או חצי-זקוף.

בני קבוצתו של האריזונזאורוס היו נפוצים מאוד לאורך הטריאס בין אירופה לאמריקה הצפונית, והם היו בין ראשוני הקבוצות שנפרדו בין הארכוזאורים דמויי-העופות (אוומטאטרסליה) לארכוזאורים דמויי-התנינים (פסאודוסוכיה).

==קישורים חיצוניים==

איור אפשרי של אריזונזאורוס

קטגוריה:בעלי חיים שתוארו ב-1947
קטגוריה:טקסונים שתוארו בידי סמואל פול ולס
קטגוריה:פסאודוסוכיה
קטגוריה:ארכוזאורים פרהיסטוריים
קטגוריה:בעלי חיים שחיו בטריאס תיכון באמריקה הצפונית
קטגוריה:מאובני טקסונים שתוארו ב-1947
אוורוסטרה

אוורוסטרה (שם מדעי: Averostra; מילולית: "חוטם עוף") הוא ענף גדול של דינוזאורים בעלי אגן דמוי לטאה מקבוצת התרופודים, הכוללים את מרבית התרופודים הקיימים. הם התפתחו החל מהיורה התחתון שלפני 201 מיליון שנה ונכחדו לפני 66 מיליון שנה עם הכחדת הקרטיקון, למעט העופות שכנראה התפתחו מהם.

בני הקבוצה כוללים את מיני הדינוזאורים הנאותרופודים שבקבוצת התרופודה שהם בעלי התמחות גדולה בציד וטריפה והם בעלי לסת עליונה בעלת פתחי צד רחבים יותר, אשר פינו מקום לחוטם ארוך בעל אמצעי הרחה וכן שורות נוספות של שיניים משוננות שהועילו לציד. עם זאת מספר קבוצות איבדו את הלסתות הארוכות והשיניים החרוטיות, ביניהם מיני המנירפטורים.

הקבוצה מתחלקת לשתי קבוצות ששתיהן שרדו עד סוף הקרטיקון, אם כי לא באותם אזורים. הצרטוזאורים כוללים את הצרטוזאוריים, האבליזאוריים, הנואזאוריים וקרוביהם והטטנורים, בהם נכללים המגלוזאורים, הקרנוזאורים, הקלורוזאורים והמגרפטוריים.

==מיון==
*קבוצה צרטוזאוריה (Ceratosauria)
*קבוצה טטנורים (Tetanurae)
**קבוצה אוריואידס (Orionides)
***קבוצה מגלוזאורים (Megalosauroidea)
***קבוצה אוונתרפודה (Avetheropoda)
****קבוצה קרנוזאוריה (Carnosauria)
****קבוצה קלורוזאורים (Coelurosauria)
****קבוצה מגרפטוריים (Megaraptora)? - מצויים במחלוקת

==קישורים חיצוניים==

קטגוריה:בעלי חיים שתוארו ב-2002
קטגוריה:תרופודה
קטגוריה:טקסונים שתוארו בידי גרגורי ס. פאול
הינקו פון ליטוויץ

הינקו פון ליטוויץ (בגרמנית: Hinko von Lüttwitz; 20 באוקטובר 1855 – 16 ביוני 1928) היה גנרל גרמני, שפיקד על כוחות במלחמת העולם הראשונה.

==ביוגרפיה==
===תחילת הקריירה===
פון ליטוויץ נולד ב-20 באוקטובר 1855 לארנסט פרייהר פון ליטוויץ, שהיה יערן ראשי והמפקח על הסוללות, ואשתו ססיליה, הרוזנת סטראשוויץ פון גרושה-זאושה וקמינץ, והיה אחיו של הגנרל ולטר פון ליטוויץ. בשנת 1873 התגייס לצבא הגרמני הקיסרי, והצטרף לרגימנט הגרנדירים ה-11 (שלזיה ה-2). בשנת 1875 הוא עבר לגדוד ההנדסה ה-6 (שלזיה), ובשנת 1876 עבר לגדוד היגרים ה-6 (שלזיה ה-2). לאחר מכן חזר לרגימנט הגרנדירים ה-11,ומילא בו תפקידי פיקוד ומטה. בשנים 1893–1895 שירת כקצין מטה בקורפוס ה-6, ובשנת 1896 מונה לקצין מטה בקורפוס ה-11. ב-30 במאי 1896 הועלה לדרגת מיור וקיבל תפקיד ברגימנט הרגלים ה-83 (הסן ה-11 - פון ויטיך). ב-3 ביולי 1899 הוא הועבר לקובורג, שם פיקד על הגדוד ה-3 ברגימנט הרגלים ה-95 (תורינגיה ה-6). ב-19 ביוני 1902 הועלה לדרגת אוברסט לוטננט והועבר לפוזן למטה רגימנט הגרנדירים ה-6 (פרוסיה המערבית ה-1 - "גראף קלייסט פון נולנדורף"). במסגרת תפקידו זה, ב-15 בספטמבר 1905 הועלה לדרגת אוברסט, וב-19 בנובמבר 1905 מונה למפקד רגימנט הרגלים ה-53 (וסטפאליה ה-5) בקלן. ב-20 בדצמבר 1909 הועלה לדרגת גנרל מיור ומונה למפקד חטיבת הרגלים ה-33 באלטונה. ב-22 באפריל 1912 הוא הועלה לדרגת גנרל לוטננט ומונה למפקד הדיוויזיה ה-18 בפלנסבורג, וב-30 בדצמבר 1913 פרש מהצבא.

===מלחמת העולם הראשונה ואחריתו===
עם פרוץ מלחמת העולם הראשונה מונה פון ליטוויץ למפקד דיוויזיית המילואים ה-12 ולחם עמה בחזית המערבית, כחלק מקורפוס המילואים ה-6, שהיה חלק מהארמייה החמישית בקרבות המערכה על הגבולות, לרבות קרב הארדנים. ב-12 באוקטובר 1916 הוא מונה למפקד דיוויזיית המילואים ה-6, וב-25 באוקטובר 1916 הוא מונה למפקד הדיוויזיה ה-203 בחזית המזרחית ופיקד עליה עד ה-30 בספטמבר 1917. לאחר מכן הוא פרש לביתו, וב-16 ביוני 1928 הוא מת בגיל 73.

==ראו גם==
* הקיסרות הגרמנית במלחמת העולם הראשונה

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:החזית המזרחית במלחמת העולם הראשונה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1855
קטגוריה:גרמנים שנפטרו ב-1928
הדיוויזיה ה-203 (האימפריה הגרמנית)

הדיוויזיה ה-203 (בגרמנית: 203. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-6 ביולי 1916 בחזית המזרחית, ובשנת 1917 היא לחמה שם בקרב ריגה. לאחר שביתת הנשק הועברה הדיוויזיה לחזית המערבית, שם לחמה ב ובמתקפת מאה הימים עד סוף המלחמה. לאחר המלחמה חזרו חיילי הדיוויזיה לגרמניה, וב-1 בפברואר 1919 פורקה הדיוויזיה.

==מפקדים==
* פרידריך פון אוורטר (6 ביולי 1916–24 באוקטובר 1916)
* הינקו פון ליטוויץ (25 באוקטובר 1916–30 בספטמבר 1917)
* וילהלם קאופרט (1 באוקטובר 1917–1 בפברואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

203
203